|  |
| --- |
| **REPUBLIKA HRVATSKA**OSJEČKO-BARANJSKA ŽUPANIJA**Općina Ernestinovo****Općinsko vijeće** |
|  |

KLASA: 021-05/25-01/5

URBROJ: 2158-19-01-25-3

Ernestinovo, 10. lipnja 2025.

**Z A P I S N I K**

**sa 1. konstituirajuće sjednice osmog saziva Općinskog vijeća Općine Ernestinovo**

**održane 10. lipnja 2025. godine sa početkom u 17:30 sati**

Sjednica se održava u vijećnici Općine Ernestinovo, V. Nazora 64, 31 215 Ernestinovo.

Ivana Švast Mikolčević, pročelnica JUO Općine Ernestinovo, je pozdravila nazočne, čestitala na izbornim rezultatima te otvorila sjednicu vijeća. Potom je izvršila prozivku vijećnika.

Nazočni vijećnici:

|  |  |
| --- | --- |
| 1. 2.
 | 1. KRUNOSLAV DRAGIČEVIĆ
 |
| 1. 3.
 | 1. DAMIR MATKOVIĆ
 |
| 1. 5.
 | 1. IVAN TKALEC
 |
| 1. 6.
 | 1. SILARD DEŽE
 |
| 1. 7.
 | 1. MIRKO MILAS
 |
| 1. 8.
 | 1. IVICA PAVIĆ
 |
| 1. 9.
 | 1. ZORAN TOTH
 |

Ostali nazočni:

1. Marijana Junušić, općinska načelnica
2. Deže Kelemen, zamjenik načelnice
3. Ivana Švast Mikolčević, mag. iur. pročelnica Jedinstvenog upravnog odjela
4. Ljubica Kukučka, viši referent za opće poslove

Nakon prozivke predsjedavajuća konstatira da je na sjednici nazočno 7 vijećnika te da su sve donesene odluke pravovaljane.

Predsjedavajuća za zapisničara predlaže LJUBICU KUKUČKU i poziva vijećnike da predlože ovjerovitelje zapisnika. Za ovjerovitelje zapisnika predloženi su DAMIR MATKOVIĆ I IVAN TKALEC

**ZAKLJUČAK**

**Prijedlozi su jednoglasno prihvaćeni sa 7 glasova za. Za zapisničara se određuje Ljubica Kukučka, a za ovjerovitelje zapisnika Damir Matković i Ivan Tkalec.**

Predsjedavajuća ujedno predlaže

**D n e v n i r e d**

1. Izbor predsjednika i članova Mandatnog povjerenstva
2. Izvješće Mandatnog povjerenstva

– svečana prisega članova Općinskog vijeća

1. Izbor predsjednika i potpredsjednika Općinskog vijeća
2. Imenovanje predstavnika u skupštine trgovačkih društava u suvlasništvu Općine Ernestinovo:
3. Vodovod-Osijek d.o.o.
4. Unikom d.o.o.
5. Gradski prijevoz putnika – GPP d.o.o.
6. Ukop d.o.o.
7. Tržnice d.o.o.
8. Športski objekti d.o.o.
9. Imenovanje predstavnika u Nadzorni odbor trgovačkog društva Unikom d.o.o.

**ZAKLJUČAK**

**Dnevni red je usvojen jednoglasno, sa 7 glasova za.**

**TOČKA 1. IZBOR PREDSJEDNIKA I ČLANOVA MANDATNOG**

 **POVJERENSTVA**

Predsjedavajuća poziva vijećnike da predlože predsjednika i članove Mandatnog povjerenstva.

U Mandatno povjerenstvo su predloženi sljedeći vijećnici

1. Damir Matković– za predsjednika
2. Ivan Tkalec – za člana
3. Mirko Milas – za člana

Budući da drugih prijedloga nije bilo, prijedlog je dan na usvajanje. Nakon provedenog glasovanja donesen je

**ZAKLJUČAK**

**U Mandatno povjerenstvo su izabrani:**

1. **Damir Matković– za predsjednika**
2. **Ivan Tkalec – za člana**
3. **Mirko Milas – za člana**

**Zaključak je donesen jednoglasno 7 glasova za.**

**TOČKA 2. IZVJEŠĆE MANDATNE KOMISIJE**

Predsjedavajuća poziva predsjednika Mandatnog povjerenstva da podnese Izvješće.

Predsjednik Mandatnog povjerenstva, Damir Matković, je podnio Izvješće Mandatnog povjerenstva. O izvješću se ne glasuje.

Predsjedavajuća na temelju članka 3. Poslovnika Općinskog vijeća Općine Ernestinovo (Službeni glasnik, broj 2/21) poziva Krunoslava Dragičevića da kao prvi sljedeći član s kandidacijske liste koja je dobila najviše glasova da sjednicu dalje vodi kao predsjedavajući.

Nakon što je predsjedavajući Krunoslav Dragičević pozdravio vijećnike i zaželio uspjeh u radu pročitao je tekst prisege, a potom je pojedinačno prozvao vijećnike koji su izgovorili riječ „PRISEŽEM“, nakon čega su potpisali tekst prisege .

**TOČKA 3. IZBOR PREDSJEDNIKA I POTPREDSJEDNIKA OPĆINSKOG**

 **VIJEĆA**

Potom predsjedavajući Krunoslav Dragičević poziva vijećnike da predlože kandidate za predsjednika te zamjenike predsjednika Općinskog vijeća.

Za predsjednika Općinskog vijeća predložen je Krunoslav Dragičević. Budući da nije bilo drugih prijedloga, prijedlog je dan na usvajanje.

**ZAKLJUČAK**

**Za Predsjednika Općinskog vijeća Općine Ernestinovo izabran je Krunoslav Dragičević. Zaključak je donesen jednoglasno, sa 7 glasova za.**

Novoizabrani predsjednik Vijeća se zahvalio na ukazanom povjerenju s nekoliko prigodnih riječi, izrazio nadu u uspješno djelovanje Općinskog vijeća na dobrobit građana Općine Ernestinovo te preuzeo vođenje sjednice.

Potom se prišlo izboru zamjenika predsjednika Vijeća.

Za 1. potpredsjednike Općinskog vijeća predloženi su

 1. Damir Matković

2. Tea Balić

Predsjednik vijeća daje prijedlog na glasovanje. Nakon provedenog glasovanja donesen je

**ZAKLJUČAK**

**Za 1. potpredsjednika Općinskog vijeća izabran je Damir Matković.**

**Zaključak je donesen jednoglasno sa 7 glasova ZA**

Za 2. potpredsjednika Općinskog vijeća predložena je Tea Balić. Budući da nije bilo drugog prijedloga, prijedlog je dan na usvajanje

**ZAKLJUČAK**

**Za 2. potpredsjednika Općinskog vijeća izabrana je Tea Balić.**

**Zaključak je donesen jednoglasno, sa 7 glasova za.**

**TOČKA 4. IMENOVANJE PREDSTAVNIKA U SKUPŠTINE TRGOVAČKIH DRUŠTAVA U SUVLASNIŠTVU OPĆINE ERNESTINOVO**

Pročelnica Ivana Švast Mikolčević je dala kratko obrazloženje ove točke i odmah predložila predstavnike u skupštine trgovačkih društava kako slijedi:

Za predstavnika u skupštini Vodovoda d.o.o. i Unikoma d.o.o. predlaže se Marijana Junušić

Za predstavnika u skupštini GPP-a predlaže se Željko Katić.

Za predstavnika u skupštini Ukop d.o.o. predlaže Mirka Milasa.

Za predstavnika u skupštini Tržnice d.o.o. predlaže se Tea Balić.

Za predstavnika u skupštini Športski objekti d.o.o. predlaže se Ivan Tkalec.

Budući da drugih prijedloga nije bilo predsjednik daje prijedlog na usvajanje.

**ZAKLJUČAK**

Za predstavnika u skupštinama trgovačkih društava: Vodovod-Osijek d.o.o. i Unikom d.o.o. Osijek imenovana je općinska načelnica Marijana Junušić, univ. spec.oec.

**Zaključak je donesen jednoglasno, sa 7 glasova za.**

Za predstavnika u skupštini GPP-a imenovan je Željko Katić.

Za predstavnika u skupštini trgovačkog društava Ukop d.o.o. imenovan je Mirko Milas.

Za predstavnika u skupštini trgovačkog društva Tržnice d.o.o. imenovana je Tea Balić.

Za predstavnika u skupštini trgovačkog društva Športski objekti d.o.o. imenovan je Ivan Tkalec.

**Zaključak je donesen jednoglasno, sa 7 glasova za.**

**TOČKA 5. IMENOVANJE PREDSTAVNIKA U NADZORNI ODBOR TRGOVAČKOG DRUŠTVA UNIKOM D.O.O.**

Pročelnica Ivana Švast Mikolčević je dala kratko obrazloženje ove točke te odmah predložila za predstavnika u Nadzorni odbor Unikoma d.o.o. gdina. Ivicu Pavića.

Budući da drugih prijedloga nije bilo prijedlog je dan na usvajanje.

**ZAKLJUČAK**

**Utvrđuje se prijedlog za imenovanje člana nadzornog odbora trgovačkog društva UNIKOM d.o.o. Osijek te se predlaže skupštini trgovačkog društva da u nadzorni odbor imenuje Ivicu Pavić.**

**Zaključak je donesen jednoglasno, sa 7 glasova za.**

Nakon toga se predsjednik Vijeća zahvalio nazočnima za sudjelovanje u radu sjednice, i zaželio dobru suradnju i uspješan rad u budućnosti.

Budući je dnevni red iscrpljen, sjednica je završila sa radom.

Predsjednik zaključuje sjednicu u 17:42 sati.

Zapisničar: Ovjerovitelji zapisnika: Predsjedavajući:

Ljubica Kukučka

 Damir Matković Krunoslav Dragičević

 Ivan Tkalec Predsjednik Vijeća

 Krunoslav Dragičević